smcproject/ml-wiki-sentences huggingface dataset:
രാജേഷ് നായർ തിരക്കഥയെഴുതി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് അന്നും ഇന്നും എന്നും .
ജിഷ്ണു രാഘവൻ , നിഷാൻ , സിദ്ദിഖ് , ഫരെയ്സ ജോമൻബാക്സ്, തഷു കൗശിക്, രാധിക എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
വയാ ഫിലിംസിന്റെ ബാനറിൽ ഉഷ രാജേഷാണ് ചിത്രം നിർമ്മിച്ചത്.
അന്നാസ് ഇംഗ്ലീഷ് വിലാസം https://ml.wikipedia.org/wiki/Annas അന്നാസിന്റെ പ്രതിമ
ഒരു ബൈബിൾ കഥാപാത്രമാണ് അന്നാസ് ( ഇംഗ്ലീഷ് :Annas).
സേത്തിന്റെ പുത്രനായ ഇദ്ദേഹം എ.ഡി. 6-നും 15-നും ഇടയ്ക്ക് മഹാപുരോഹിതൻ ആയിരുന്നു.
ബൈബിളിലെ പുതിയ നിയമത്തിൽ എ.ഡി. 15-നുശേഷവും ഇദ്ദേഹം മഹാപുരോഹിതനായി പരാമർശിക്കപ്പെടുന്നു.
മഹാപുരോഹിതത്വം ഒരാൾക്ക് ജീവിതകാലം മുഴുവനുമാകാം എന്ന തെറ്റിദ്ധാരണയാണ് ഇതിനുകാരണം.
തുടർന്ന് അധികാരമേറ്റ മഹാപുരോഹിതൻമാരിലെല്ലാം അന്നാസിനു വലിയ സ്വാധീനം ഉണ്ടായിരുന്നു.
ഇദ്ദേഹത്തിന്റെ അഞ്ചു പുത്രന്മാരും മരുമകനായ കയ്യാഫാവും മഹാപുരോഹിതൻമാരായി സേവനം അനുഷ്ഠിച്ചിട്ടുണ്ട്.
ഔദ്യോഗികമായി കയ്യാഫാവ് യേശുവിന്റെ കേസുവിസ്താരം ഏറ്റെടുക്കുന്നതിനുമുമ്പ് അന്നാസ് (ഹന്നാവ്) ഒരു പ്രാരംഭാന്വേഷണം നടത്തിയതായി കാണുന്നു .
അന്നാസും കയ്യാഫാവും ഒരേ കാലത്തു മഹാപുരോഹിതൻമാരായിരുന്നു എന്നു വി. ലൂക്കോസു പറയുന്നു.
കയ്യാഫാവിന്റെ മേൽ അന്നാസിന്റെ സ്വാധീനം കാണിക്കാൻ ഇങ്ങനെ എഴുതിയിരിക്കാമെന്നും ഒരു വ്യാഖ്യാനമുണ്ട്.
അവലംബം ↑ യോഹ.
18: 13-24 പുറംകണ്ണികൾ http://latter-rain.com/ltrain/annas.htm Archived 2011-05-09 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്നാസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്നാമിറ്റെ പർവ്വതനിര ഇംഗ്ലീഷ് വിലാസം https://ml.wikipedia.org/wiki/Annamite_Range
തെക്കു കിഴക്കേ ഏഷ്യയിൽ വടക്ക് ഭാഗം ചൈനവരെയും,കിഴക്ക് ചൈനാ സമുദ്രം വരെയും വ്യപിച്ചു കിടക്കുന്ന ഇന്തോ-ചൈനയുടെ കിഴക്കൻ ഭാഗത്ത് സ്ഥിതിചെയ്യുന്ന പർവ്വത നിരയാണ് അന്നാമിറ്റെ പർവ്വതനിര -  Annamite Range .
ഇത് അന്നാമീസ് പർവ്വതങ്ങൾ (Annamese Mountains) എന്നും അറിയപ്പെടുന്നുണ്ട്.
ലാവോസ് , വിയറ്റ്‌നാം , വടക്കു കിഴക്കൻ കംബോഡിയയുടെ ഒരു ചെറിയ പ്രദേശം അടക്കം ഏകദേശം 1100 കിലോമീറ്റർ (680 മൈൽ ) വ്യാപിച്ചുകിടക്കുകയാണ് ഈ പർവ്വതനിര.
വിയറ്റനാമീസ് ഭാഷയിൽ ഇത് Dãy Trường Sơn, ലാവോസ് ഭാഷയിൽ Xai Phou Luang (ພູ ຫລວງ) എന്ന പേരിലും ഫ്രഞ്ച് ഭാഷയിൽ Chaîne Annamitique എന്ന പേരിലുമാണ് ഈ പർവ്വതം അറിയപ്പെടുന്നത്.
ഇവയ്ക്ക് പുറമെ, Annamese Range, Annamese Mountains, Annamese Cordillera, Annamite Mountains and Annamite Cordillera തുടങ്ങിയ വിശേഷണങ്ങളിലും ഇത് അറിയപ്പെടുന്നുണ്ട്.
2,819 മീറ്റർ (9,242 അടി) ഉയരമുള്ള ഫൗ ബിയ ( Phou Bia) ആണ്‌ അന്നാമിറ്റെ പർവ്വതനിരയിലെ ഏറ്റവും ഉയരം കൂടിയ കൊടുമുടി.
2720 മീറ്റർ ഉയരമുള്ള ഫു സായി ലായി ലെൻഗ്, 2589 മീറ്റർ ഉയരമുള്ള ന്‌ഗോക് ലിൻഹ് (ന്‌ഗോക് പാൻ) ആണ് എന്നിവയാണ് ഈ പർവ്വത നിരയിലെ ഉയരമുള്ള മറ്റു കൊടുമുടികൾ .
ഇതിൽ, ന്‌ഗോക് ലിൻഹ് മധ്യവിയറ്റനാമിലെ വടക്കൻ പടിഞ്ഞാറൻ വക്കിലായി സ്ഥിതിചെയ്യുന്നു.
വിയറ്റ്‌നാമീസ് തീരത്തിന് സമാരമായാണ് അനാമിറ്റെ പർവ്വതനിര നിലകൊള്ളുന്നത്.
സൗത്ത് ചൈന നദിയുടെ വിയറ്റ്‌നാമിന്റെ ഇടുങ്ങിയ തീരത്ത് നിന്ന് മെകോങ് നദിയെ വേർത്തിരിക്കുന്ന ഒരു ചെറിയ വളവുണ്ട് ഇതിന്.
പർവ്വതത്തിന്റെ മിക്ക ഭാഗങ്ങളും ലാവോയുടെ ഭാഗത്താണ്.
പർവ്വത നിരയുടെ കിഴക്കൻ ചെരിവ് കുത്തനെ ഉയർന്നാണ് നിൽക്കുന്നത്.
ഇവിടെ നിരവധി ചെറു നദികൾ ഒലുച്ചുപോവുന്നുണ്ട.
പർവ്വത നിരയുടെ പടിഞ്ഞാറൻ ചെരുവ് വളരെ ശാന്തമാണ്.
ഉയർന്ന് നിരപ്പായ ഭൂമിയാണ് ഇവിടെ.
മൂന്ന് പ്രധാന പീഠഭൂമികളുണ്ട് ഈ പർവ്വത നിരക്ക്.
വടക്ക് ഭാഗം  മുതൽ തെക്കോട്ട്, ഫൗനി പീഠഭൂമി, നകായി പീഡഭൂമി, ബൊലവെൻ പീഠഭൂമി എന്നിവയാണവ.
അന്നാമിറ്റെ പർവ്വതനിര, ഹുഓൻഗ് സൺ ജില്ല, ഹ തിൻഹ് പ്രവിശ്യ, വിയറ്റനാം അനാമിറ്റെ പർവ്വതനിരയുടെ പ്രകൃതി ദൃശ്യം, ക്വാൻഗ് പ്രവിശ്യയിൽ പരിസ്ഥിതിവിജ്ഞാനം
അന്നാമിറ്റെ പർവ്വത നിര ഇപ്പോൾ പ്രധാനപ്പെട്ട് ഉഷ്ണ മേഖല കാലികമായ വനവും ആഗോള പാരിസ്ഥിതിക മേഖലയുമാണ്.
ശുദ്ധജലം ലഭ്യമാവുന്നതും മറൈൻ  പാരിസ്ഥിതിക പ്രദേശവുമാണ് ഇത്.
തെക്ക്‌-കിഴക്ക് ഏഷ്യയിൽ കരയാൽ മാത്രം ചുറ്റപ്പെട്ടു കിടക്കുന്ന ലവോസ്.
കുന്നുകളും മലകളും നിറഞ്ഞ നിരപ്പല്ലാത്ത ഭൂപ്രകൃതിയാണ് ഇവിടത്തേത് .
2,817 മീറ്റർ (9,242 അടി) ഉയരമുള്ള ഫൗ ബിയ ആണ്‌ ഉയരം കൂടിയ കൊടുമുടി.
പടിഞ്ഞാറ് വശത്തുള്ള മീകോങ്ങ് നദി തയ്‌ലാൻഡുമായുള്ള അതിർത്തിയുടെ ഭൂരിഭാഗമായി കിടക്കുന്നു.
അത്പോലെ കിഴക്ക്‌വശത്ത് അന്നാമിറ്റെ പർവ്വതനിര വിയറ്റ്നാമുമായുള്ള അതിർത്തി നിർണ്ണയിക്കുന്നു.
വടക്കൻ അന്നാമിറ്റെ വനങ്ങളും തെക്കൻ അന്നാമിറ്റെ വനങ്ങളും മഴയോട് കൂടിയ നിത്യഹരിത വനങ്ങളാണ്.
ഈ പർവ്വത നിര അപൂർവ്വ ഇനം ജീവികളുടെ വാസസ്ഥലമാണ്.
അന്നാമിറ്റെ മുയൽ , കൃഷ്ണമൃഗം , പൈഗാത്രിസ് ഗണത്തിൽ പെട്ട കുരങ്ങായ ഡൗക് ലങ്കുർ, വലിയ കാട്ടുപോത്ത് , ചൈനീസ് ഈനാംപേച്ചി , ഇൻഡോചൈനീസ് ടൈഗർ എന്നിവയുടെ വാസകേന്ദ്രമാണ് അന്നാമിറ്റെ പർവ്വതനിരകൾ.
അന്നാമിറ്റെ പർവ്വതത്തിലെ മിക്ക് ഉയർന്ന പ്രദേശങ്ങളും വിയറ്റ്‌നാമിലെ മധ്യ ഹൈലാൻഡും ഇരുപതാം നൂറ്റാണ്ടിന്റെ തുടക്കത്തിൽ ഗോത്ര ന്യൂനപക്ഷങ്ങളുടെ വാസസ്ഥലമായിരുന്നു.
1976 മുതൽ 1990വരെ ഇവിടങ്ങളിൽ ജനസംഖ്യ 60 ലക്ഷം വരെ (താമസക്കാർ) ഉണ്ടായിരുന്നുവെന്നാണ് കണക്ക്.
ഈ േേഹറേഞ്ചുകളിൽ ഏറ്റവും കൂടതൽ വസിച്ചിരുന്ന പ്രാദേശിക വംശീയ ഗോത്രമായ കിൻഹ് ജനതയാണ്.
പുറം കണ്ണികൾ Annamite Range എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
BBC In Pictures: Uncovering Viet Nam's secret wildlife Cat Tien National Park Paleoanthropology in mainland Southeast Asia; Tam Hang, Laos Malaria in Montagnard country in Vietnam (French) അവലംബം
അന്നാബെൽ സെർപന്റൈൻ ഡാൻസ് ഇംഗ്ലീഷ് വിലാസം https://ml.wikipedia.org/wiki/Annabelle_Serpentine_Dance
അന്നാബെൽ സെർപെന്റൈൻ ഡാൻസ് എന്ന ചലച്ചിത്രം ലോകത്തിലെ ആദ്യത്തെ ബഹുവർണ ചലച്ചിത്രമായി കണക്കാക്കപ്പെടുന്നു.
1895-ലാണ് ഇത് പുറത്തിറങ്ങിയത്.
1890-കളിൽ അമേരിക്കൻ ഐക്യനാടുകളിൽ പ്രചാരം സിദ്ധിച്ച ഒരു നൃത്തരൂപമാണിത്.
പല ചലച്ചിത്രങ്ങളിലും ഇത് ഉപയോഗിക്കപ്പെട്ടിട്ടുണ്ട്.
ഇംഗ്ലണ്ടിൽ നിന്ന് അമേരിക്കയിലെത്തിയ ഒരു നൃത്തരൂപമാണിത്.
കാൻ-കാൻ പോലുള്ള നൃത്തരൂപങ്ങൾ ബാലെ നൃത്തവുമായി കലർത്തിയാണ് ഇത് രൂപപ്പെടുത്തിയത്.
പാവാടയുടെ ചലനങ്ങൾക്കാണ് ഇതിൽ പ്രാധാന്യം.
ലൂയി ഫുല്ലർ എന്ന സ്ത്രീയാണത്രേ ഇതിന്റെ ഉപജ്ഞാതാവ്.
ഇതിനു മുൻപ് ജോലി എന്ന നിലയിൽ നൃത്തം ചെയ്തിട്ടില്ലാത്ത അവർ വേദിയിലെ പ്രകാശം വസ്ത്രത്തിനു നൽകുന്ന ആകർഷണീയത ക്വാക്ക് എം.ഡി. എന്ന നാടകത്തിനു വേണ്ടി തയ്യാറാക്കിയ വസ്ത്രത്തിൽ നിന്ന് യാദൃച്ഛികമായി അവർക്ക് മനസ്സിലാവുകയായിരുന്നുവത്രേ.
വിവിധ ദിശകളിൽ നിന്നുള്ള പ്രകാശം പാവാടയിലെ നിറവുമായി സംയോജിച്ച് ദൃശ്യവിസ്മയമുണ്ടാക്കുന്നതിനോട് ശ്രോതാക്കൾ ഉത്സാഹത്തോടെ പ്രതികരിച്ചപ്പോൾ ഈ നൃത്തരൂപം വികസിക്കുകയായിരുന്നുവത്രേ.
നൃത്തത്തിനിടെ അവർ നീളത്തിലുള്ള പാവാട ശരീരവടിവ് വ്യക്തമാകുന്ന രീതിയിൽ കൈയ്യിലെടുത്ത് ചലിപ്പിക്കുകയായിരുന്നു ചെയ്തിരുന്നത്.
ചലച്ചിത്രത്തിൽ അന്നാബെൽ അവതരിപ്പിച്ച സെർപന്റൈൻ നൃത്തത്തിന്റെ ഒരു ഭാഗം
ആദ്യകാല ചലച്ചിത്രങ്ങളുടെ പ്രധാന വിഷയങ്ങളിലൊന്നായിരുന്നു ഈ നൃത്തരൂപം.
സുപ്രസിദ്ധമായ രണ്ട് ചലച്ചിത്രങ്ങൾ എഡിസൺ സ്റ്റുഡിയോസ് പുറത്തിറക്കിയ  അന്നാബെൽ സെർപന്റൈൻ ഡാൻസ് (1895) എന്ന അന്നാബെൽ വിറ്റ്ഫോർഡ് എന്ന ബ്രോഡ് വേ നർത്തകിയെ ചിത്രീകരിച്ച ചലച്ചിത്രവും; ലൂമിയർ ബ്രദേഴ്സ് ഫുള്ളർ എന്ന നർത്തകിയെ ചിത്രീകരിച്ച 1896-ലെ ചലച്ചിത്രവുമായിരുന്നു.
അന്നാബെൽ സെർപന്റൈൻ ഡാൻസ് കൈകൊണ്ട് ഫിലിമിൽ നിറം നൽകുന്ന മാർഗ്ഗമുപയോഗിച്ച് (hand-tinted) നിർമിച്ച ആദ്യ വർണ ചിത്രമായി കണക്കാക്കപ്പെടുന്നു.
അവലംബം പുറത്തേയ്ക്കുള്ള കണ്ണികൾ Annabelle Serpentine Dance, No. 2 on Youtube ഇന്റർനെറ്റ് മൂവി ഡേറ്റാബേസിൽ
അരൂർ നിയമസഭാമണ്ഡലം
കേരളത്തിലെ ആലപ്പുഴ ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് അരൂർ നിയമസഭാമണ്ഡലം .
ചേർത്തല താലൂക്കിൽ ഉൾപ്പെടുന്ന അരൂക്കുറ്റി , അരൂർ , ചേന്നം പള്ളിപ്പുറം , എഴുപുന്ന , കോടംതുരുത്ത് , കുത്തിയതോട് , പാണാവള്ളി , പെരുമ്പളം , തൈക്കാട്ടുശ്ശേരി , തുറവൂർ എന്നീ പഞ്ചായത്തുകൾ ചേർന്നതാണ് അരൂർ നിയമസഭാമണ്ഡലം.
സി.പി.എമ്മിന്റെ ദലീമയാണ് ഈ മണ്ഡലത്തെ പ്രതിനിധീകരിക്കുന്നത്.
അരൂർ നിയമസഭാമണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2021 ദലീമ സി.പി.എം. , എൽ.ഡി.എഫ്. , 75617 ഷാനിമോൾ ഉസ്മാൻ കോൺഗ്രസ് (ഐ.) , യു.ഡി.എഫ് , 68604 അനിയപ്പൻ ബി.ജെ.പി. , എൻ.ഡി.എ. , 17479 2019* ഷാനിമോൾ ഉസ്മാൻ കോൺഗ്രസ് (ഐ.) , യു.ഡി.എഫ് , 69356 മനു സി. പുളിക്കൽ സി.പി.എം. , എൽ.ഡി.എഫ്. , 67277 പ്രകാശ് ബാബു ബി.ജെ.പി. , എൻ.ഡി.എ. , 16289 2016 എ.എം. ആരിഫ് സി.പി.എം. , എൽ.ഡി.എഫ്. , 84720 സി.ആർ. ജയപ്രകാശ് കോൺഗ്രസ് (ഐ.) , യു.ഡി.എഫ് , 46201 അനിയപ്പൻ ബി.ഡി.ജെ.എസ്. , എൻ.ഡി.എ. , 27753 2011 എ.എം. ആരിഫ് സി.പി.എം. , എൽ.ഡി.എഫ്. , 76675 എ.എ. ഷുക്കൂർ കോൺഗ്രസ് (ഐ.) , യു.ഡി.എഫ് , 59823 ടി. സജീവ് ലാൽ ബി.ജെ.പി. , എൻ.ഡി.എ. , 7486 2006 എ.എം. ആരിഫ് സി.പി.എം. , എൽ.ഡി.എഫ്. , 58218 കെ.ആർ. ഗൗരിയമ്മ ജെ.എസ്.എസ്. , യു.ഡി.എഫ് , 53465 എൻ.വി. പ്രകാശൻ ബി.ജെ.പി. , എൻ.ഡി.എ. , 3437 2001 കെ.ആർ. ഗൗരിയമ്മ ജെ.എസ്.എസ്. , യു.ഡി.എഫ് , 61073 കെ.വി. ദേവദാസ് സി.പി.എം. , എൽ.ഡി.എഫ്. , 48731 1.
കെ. രാജീവൻ, 2.
ആർ. വിശ്വകുമാർ 1.
സ്വതന്ത്ര സ്ഥാനാർത്ഥി, 5521 2.
ബി.ജെ.പി. , എൻ.ഡി.എ. , 4545 1996 കെ.ആർ. ഗൗരിയമ്മ ജെ.എസ്.എസ്. , യു.ഡി.എഫ് , 61972 ബി. വിനോദ് സി.പി.എം. , എൽ.ഡി.എഫ്. , 45439 ജയകുമാർ ഹരിറാം ബി.ജെ.പി. , എൻ.ഡി.എ. , 4004 1991 കെ.ആർ. ഗൗരിയമ്മ സി.പി.എം. , എൽ.ഡി.എഫ്. , 56230 പി.ജെ. ഫ്രാൻസീസ് കോൺഗ്രസ് (ഐ.) , യു.ഡി.എഫ്. , 52613 വി. പത്മനാഭൻ ബി.ജെ.പി. , 3357 1987 കെ.ആർ. ഗൗരിയമ്മ സി.പി.എം. , എൽ.ഡി.എഫ്. , 49648 പി.ജെ. ഫ്രാൻസീസ് കോൺഗ്രസ് (ഐ.) , യു.ഡി.എഫ്. , 44033 എച്ച്. ജയകുമാർ ബി.ജെ.പി. , 3703 1982 കെ.ആർ. ഗൗരിയമ്മ സി.പി.എം. , എൽ.ഡി.എഫ്. , 41694 റ്റി.
മാത്യു കേരള കോൺഗ്രസ് (ജെ.) , യു.ഡി.എഫ്. , 35753 നടരാജൻ വൈദ്യൻ ബി.ജെ.പി. , 1849 2019-ലെ ലോകസഭാ തിരഞ്ഞെടുപ്പിൽ എ.എം. ആരിഫ് ജയിച്ചതിനെതുടർന്ന് രാജി വെച്ച ഒഴിവിലേക്കാണ് തിരഞ്ഞെടുപ്പ് നടന്നത്.
അവലംബം ↑ ↑ ↑ http://www.keralaassembly.org ↑ http://www.keralaassembly.org/election/assembly_poll.php?year=2021 no=102 തദ്ദേശ സ്വയംഭരണ വിഭാഗങ്ങൾ.
താഴെപ്പറയുന്ന തദ്ദേശ സ്വയംഭരണ വിഭാഗങ്ങൾ ഉൾക്കൊള്ളുന്നതാണ് അരൂർ നിയാമസഭ നിയോജകമണ്ഡലംഃ പേര് പദവി (ഗ്രാമ പഞ്ചായത്ത്/ മുനിസിപ്പാലിറ്റി ) താലൂക്ക് അരുകുറ്റി ഗ്രാമപഞ്ചായത്ത് ചേർത്തല അരുർ ഗ്രാമപഞ്ചായത്ത് ചേർത്തല ചെന്നം-പള്ളിപ്പുറം ഗ്രാമപഞ്ചായത്ത് ചേർത്തല എഴുപുന്ന ഗ്രാമപഞ്ചായത്ത് ചേർത്തല കോടംതുരുത്ത് ഗ്രാമപഞ്ചായത്ത് ചേർത്തല കുത്തിയത്തോട് ഗ്രാമപഞ്ചായത്ത് ചേർത്തല പനവള്ളി ഗ്രാമപഞ്ചായത്ത് ചേർത്തല പെരുമ്പലം ഗ്രാമപഞ്ചായത്ത് ചേർത്തല തൈക്കാട്ടുശ്ശേരി ഗ്രാമപഞ്ചായത്ത് ചേർത്തല തുറവൂർ ഗ്രാമപഞ്ചായത്ത് ചേർത്തല ↑
അരെംപുടി
ഇന്ത്യൻ സംസ്ഥാനമായ ആന്ധ്രാപ്രദേശിലെ കിഴക്കൻ ഗോദാവരി ജില്ലയിലെ ഒരു സെൻസസ് പട്ടണമാണ് അരെംപുടി .
രാംപചോദാവരം റവന്യൂ ഡിവിഷനിലെ സംഘവാരം മണ്ഡലത്തിനടുത്താണ് ഇത് സ്ഥിതിചെയ്യുന്നത്.
അന്നവരം എന്ന പ്രസിദ്ധ തീർത്ഥാടനകേന്ദ്രത്തിന്റെ അടുത്തായാണ് അരെംപുടി സ്ഥിതിചെയ്യുന്നത്.
സമുദ്ര നിരപ്പിൽ നിന്നുള്ള ഇതിന്റെ ശരാശരി ഉയരം 129 മീറ്റർ ആണ്.
2011 ലെ കാനേഷുമാരി കണക്കനുസരിച്ച് അരെംപുടിയിൽ 5073 പേർ താമസിക്കുന്നു.
ഇതി‍ൽ 2537 പുരുഷന്മാരും 2536 സ്ത്രീകളുമുണ്ട്.
സ്ത്രീപുരുഷാനുപാതം 1:1 ആണ്.
6 വയസ്സിനുതാഴെയുള്ള 584 കുട്ടികളുണ്ട്.
ഇവിടത്തെ ശരാശരി സാക്ഷരതാനിരക്ക് 66.25% ആണ്.
ഇത് സംസ്ഥാന ശരാശരിയായ 67.41% ലും താഴെയാണ്.
അരെഭാഷെ Arebhashe_dialect Arebhashe_dialect
അരെഭാഷെ എന്നത് കന്നഡ ഭാഷയുടെ ഒരു വകഭേദമാണ്.
ഇത് കർണാടകയിലെ ദക്ഷിണ കന്നഡ , കൊടഗു ജില്ലയിലും കേരളത്തിലെ കാസറഗോഡ് ജില്ലയിലെ ബന്തടുക്ക , ദേലംപാടി , പാണത്തൂർ മേഖലകളിൽ വസിക്കുന്ന ഗൗഡ ജനവിഭാഗത്തിൻ്റെ പ്രാദേശിക ഭാഷയാണ്.
കർണാടക സർകാർ 2011 നിൽ അരെഭാഷെയുടെ ഉന്നമനത്തിനായി അരെഭാഷെ സംസ്കൃതി മത്തു സാഹിത്യ അക്കാഡമി എന്ന പേരിൽ അക്കാദമി സ്ഥാപിച്ചിട്ടുണ്ട്.
അരെക്കേസീ ഇംഗ്ലീഷ് വിലാസം https://ml.wikipedia.org/wiki/Arecaceae
തെങ്ങ് , ഈന്തപ്പന , മറ്റു പനകൾ .
കമുക് , ചൂരലുകൾ ഉൾപ്പെടെ 200 ജനുസുകളിലായി 2600 ഓളം സ്പീഷിസുകൾ ഉള്ള ഒരു സസ്യകുടുംബമാണ് അരെക്കേസീ .
(Arecaceae).
മിക്കവയും ഭൂമധ്യരേഖയ്ക്കും , മധ്യരേഖയ്ക്ക് സമീപത്തുമുള്ള ചൂടുള്ള പ്രദേശത്താണ് കാണപ്പെടുന്നത്.
ഈ കുടുംബത്തിലെ മിക്ക മരങ്ങളെയും അവയുടെ തലപ്പത്ത് കാണുന്ന വലിയ, നിത്യഹരിതമായ ഇലകൾ കൊണ്ട് വേർതിരിച്ചറിയാം.
ഏറ്റവും കൂടുതൽ വളർത്തുന്ന സസ്യങ്ങളിൽ മുമ്പിലാണ് ഇവയുള്ളത്.
മാനവചരിത്രത്തിൽ എല്ലാം ഇവ വളരെ പ്രാധാന്യത്തോടെ ഉപയോഗിച്ചിരുന്നു.
അലങ്കാരസസ്യങ്ങളായും വൈവിധ്യമായ ഭക്ഷണപദാർത്ഥങ്ങൾ ഉണ്ടാക്കാനും ഈ കുടുംബത്തിലെ പല അംഗങ്ങളേയും വ്യാപകമായി ഉപയോഗിക്കുന്നു.
വളരെയധികം സാമ്പത്തികപ്രാധാന്യമുള്ള ധാരാളം ചെടികൾ അരെക്കേസീ കുടുംബത്തിലുണ്ട്.
മരത്തിന്റെ ഉയരവും കായകളുടെയും പൂക്കളുടെയും ഇലകളുടെയും എല്ലാം വലിപ്പം കൊണ്ട് അരെക്കേസീ കുടുംബത്തിലെ അംഗങ്ങൾ വളരെ സവിശേഷതയുള്ളവരാണ്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Arecaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Arecaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അരെക്വിപ്പ
അരെക്വിപ്പ ( അയ്മാറാ : അരിക്വിപ്പ; ക്വെച്ചുവ : അരിക്വിപ്പ) തെക്കുപടിഞ്ഞാറൻ പെറുവിലെ ഒരു ഭരണവിഭാഗമാണ്.
ഇതിന്റെ വടക്കൻ അതിർത്തിയിൽ ഇക്ക , അയാക്കുച്ചോ , അപൂരിമാക് , കുസ്ക്കോ എന്നീ ഭരണവിഭാഗങ്ങളും കിഴക്ക് പുനോ ഭരണവിഭാഗവും തെക്ക് മോക്വെഗ്വായും പടിഞ്ഞാറ് പസഫിക് മഹാസമുദ്രവുമാണ് .
അരെക്വിപ്പ എന്ന പേരുള്ള ഇതിന്റെ തലസ്ഥാനം പെറുവിലെ രണ്ടാമത്തെ വലിയ നഗരമാണ്.
പരുക്കൻ ഭൂപ്രകൃതിയുള്ള ഈ ഭരണവിഭാഗത്തിന്റെ ഇന്റർ-ആന്തിയൻ മേഖലയിലെ വിശാലമായ പ്രദേശങ്ങൾ അഗ്നിപർവ്വത ലാവയുടെ വലിയ പാളികളാൽ ആവൃതമായതാണ്.
ഒക്കോണ , മാജസ് നദികൾ രൂപപ്പെടുത്തിയ ആഴമേറിയ ഗിരികന്ദരങ്ങൾ ഇവിടെയുണ്ട്.
ലാ ജോയ പോലെയുള്ള  ഇടത്തരം പീഠഭൂമികൾ മുതൽ അരിയെരോസ് പോലെയുള്ള ഉയരം കൂടിയ പീഠഭൂമികളും ഷിവായ്, ഹ്വാമ്പോ, പിച്ചുക്കോളാ തുടങ്ങിയ  മണ്ഡലങ്ങളിൽ സ്ഥിതി ചെയ്യുന്നു.
അരെന്റെ (പ്രദേശം) ഇംഗ്ലീഷ് വിലാസം https://ml.wikipedia.org/wiki/Arrernte_(area) അരെന്റെ പ്രദേശത്തിന്റെ ഭാഗമായ ഇവാനിംഗ റോക്ക് കാർവിംഗ്സ് കൺസർവേഷൻ റിസർവിലെ പാറയിലെ കൊത്തുപണികൾ
മധ്യ ഓസ്‌ട്രേലിയയിലെ ആദിവാസി ഭൂമിയാണ് അരെന്റെ .
ആലീസ് സ്പ്രിംഗ്സിൽ നിന്നുള്ള സെൻട്രൽ ലാൻഡ് കൗൺസിലാണ് ഇത് നിയന്ത്രിക്കുന്നത്.
അരെന്റെ ഭാഷ ആലീസ് സ്പ്രിംഗ്സിന്റെ പരമ്പരാഗത ഭാഷയാണ്.
അറെൻ‌ടെ ലാൻഡ് ക്ലെയിമുകൾ മുട്ടിറ്റ്ജുലു, കിംഗ്സ് മലയിടുക്ക് വരെയും കിഴക്ക് സിംപ്സൺ മരുഭൂമിയുടെ പടിഞ്ഞാറ് വരെയും പ്രവർത്തിക്കുന്നു.
ആലീസ് സ്പ്രിംഗ്സിന് വടക്ക് ചെറിയ അളവിലുള്ള സ്ഥലത്തെ അരെന്റെ നിയന്ത്രിക്കുന്നു.
എന്നാൽ ഈ ഭൂമിയിൽ കമ്മ്യൂണിറ്റികളൊന്നുമില്ല.
അരൂർ കാർത്യായനി ദേവി ക്ഷേത്രം
ആലപ്പുഴ ജില്ലയിലെ അരൂരിൽ സ്ഥിതി ചെയ്യുന്ന ഒരു പ്രശസ്തമായ ദേവീക്ഷേത്രമാണ് കാർത്ത്യായനി ദേവി ക്ഷേത്രം.
മുറജപം നടക്കുന്ന അവസരത്തിൽ തിരുവനന്തപുരത്തേയ്ക്ക് യാത്ര ചെയ്യുമ്പോൾ വിശ്രമാർത്ഥം ഇവിടെയെത്തിയ വില്വമംഗലത്ത് സ്വാമിയാണ് ഇവിടെ പ്രതിഷ്ഠനടത്തിയതെന്നാണ് വിശ്വാസം.
അരൂരിന്റെ ദേശപരദേവതയാണ് ശ്രീ കാർത്ത്യായനി ദേവി എന്നാണ് സങ്കല്പം.
കണ്ണങ്കുളങ്ങര കൈമൾ അരൂരിൽ ഇപ്പോൾ ക്ഷേത്രം സ്ഥിതിചെയ്യുന്ന ഭാഗത്ത് കാണുന്ന കാഞ്ഞിരത്തിൽ ഇരിക്കുന്ന ദേവിയെ കാണാൻ ഇടയായി.
ദേവി അദ്ദേഹത്തോട് കുടിക്കാൻ എന്തെങ്കിലും ആവശ്യപ്പെട്ടു.
തന്നോട് ഈ അവശ്യം ഉന്നയിച്ചത് ശ്രീ കാർത്ത്യായനി ദേവി തന്നെ എന്ന് മനസ്സിലാക്കിയ അദ്ദേഹം താൻ തിരിച്ചുവരും വരെ ഇവിടെത്തന്നെ ഇരുന്നുകൊള്ളാമെന്ന് ദേവിയെകൊണ്ട് സത്യം ചെയ്യിച്ചശേഷം അദ്ദേഹം ആത്മഹത്യ ചെയ്തു.
അദ്ദേഹത്തോടുള്ള സത്യം പാലിക്കാൻ ദേവിചൈതന്യം ഇവിടെത്തന്നെ നിലനിന്നു.
അങ്ങനെയാണ് ഇവിടെ ഈ ക്ഷേത്രം ഉടലെടുക്കാൻ കാരണം എന്ന് ഒരു ഐതിഹ്യം ഉണ്ട്.
അദ്ദേഹത്തിന്റെ അറിവ് കൊണ്ട് ഇവിടെ ദേവീപ്രതിഷ്ഠയുണ്ടായി.
മാത്രവുമല്ല കൈമളിനെ ഇന്ന് ക്ഷേത്രത്തിൽ അറുകൊല എന്ന പേരിൽ പ്രതിഷ്ഠിച്ചിരിയ്ക്കുന്നു.
ഗണപതി , ശിവൻ , ശ്രീകൃഷ്ണൻ , അയ്യപ്പൻ , നാഗദേവതകൾ എന്നിവരാണ് ഉപദേവതകൾ.
ഇവിടുത്തെ ദേവിക്ക് ഏറ്റവും പ്രിയ വഴിപാട് ആണ് ഇടത്തുവലത്തു കൂട്ടുപയസവും നെയ്‌ പായസവും.
ക്ഷേത്രഭരണം രാജഭരണകാലത്ത് മഹാരാജാവിന്റെ പ്രതിനിധികൾ നടത്തിവന്നു.
തുടർന്ന് തിരുവിതാംകൂർ ദേവസ്വം ബോർഡ്‌ നിലവിൽ ഭരണം നടത്തുന്നു.
അരെക്ക കൺസിന്ന ഇംഗ്ലീഷ് വിലാസം https://ml.wikipedia.org/wiki/Areca_concinna
അരെക്കേസീ കുടുംബത്തിലെ ഒരു ഇനം പൂച്ചെടിയാണ് അരെക്ക കൺസിന്ന .
ശ്രീലങ്കയിൽ മാത്രമാണ് ഇത് കാണപ്പെടുന്നത്.
ആവാസവ്യവസ്ഥയുടെ നഷ്ടം മൂലം ഇത് ഭീഷണിയിലാണ്.
അരെക്കോലിൻ ഇംഗ്ലീഷ് വിലാസം https://ml.wikipedia.org/wiki/Arecoline
അടക്കയിൽ കാണപ്പെടുന്ന നിക്കോട്ടിനിക് ആസിഡ് അധിഷ്ഠിത ആൽക്കലോയിഡാണ് അരെക്കോലിൻ .
ഗന്ധമില്ലാത്ത എണ്ണമയമുള്ള ദ്രാവകമാണിത്.
ഇതിന് ആഹ്ളാദവും വിശ്രമവും അനുഭവിപ്പിക്കാനാവും.
ദുർഗന്ധമില്ലാത്ത എണ്ണമയമുള്ള ദ്രാവകമാണിത്.
ഇതിന് യുഫോറിയ എന്ന അവസ്ഥയുണ്ടാക്കാൻ സാധിക്കുന്നതിലൂടെ വിശ്രമാവസ്ഥ സൃഷ്ടിക്കാനാവും.
രസതന്ത്രം
pK a ~ 6.8.
ഉള്ള സമ്മിശ്രസംഖ്യാഗണമുള്ള ഒരു ആൽക്കലിയാണ് അരെക്കോലിൻ.
നീരാവിയിൽ അസ്ഥിരമാണ്.
ലവണങ്ങളുടെ സാന്നിധ്യത്തിൽ ഈഥർ ഉപയോഗിച്ച് വെള്ളത്തിൽ നിന്ന് വേർതിരിച്ചെടുക്കാൻ കഴിയും.
അടിസ്ഥാനപരമായിരിക്കുന്നതിനാൽ, അരെക്കോലിൻ ആസിഡുകളുള്ള ലവണങ്ങൾ ഉണ്ടാക്കുന്നു.
ലവണങ്ങൾ ക്രിസ്റ്റലീകൃതമാണ്.
ഫാർമക്കോളജി
അടയ്ക്കയിൽ, കേന്ദ്രനാഡീവ്യവസ്ഥയുടെ പ്രതികരണങ്ങൾക്ക് കാരണമാകുന്ന പ്രാഥമിക സജീവ ഘടകമാണ് അരെക്കോലിൻ.
അരെക്കോളിനെ നിക്കോട്ടിനുമായി താരതമ്യപ്പെടുത്തിയാൽ, നിക്കോട്ടിൻ പ്രാഥമികമായി പ്രവർത്തിക്കുന്നത് നിക്കോട്ടിനിക് അസറ്റൈൽകോളിൻ റിസപ്റ്ററിലാണ് .
നിക്കോട്ടിനിക് റിസപ്റ്ററിലും അരെക്കോലിൻ പ്രവർത്തിക്കുന്നു നാഡീവ്യവസ്ഥയിലെ ഫലങ്ങൾ
അരെക്കോലിൻ ആവേശമുണ്ടാക്കുകയും ഉറക്കം  കുറയ്ക്കുകയും ചെയ്യുന്നു.
ഇത് ഓർമ്മശക്തി വർദ്ധിപ്പിക്കുന്നതായി കരുതുന്നു.
വിഷാദം, സ്കീസോഫ്രീനിയ എന്നിവയുടെ ലക്ഷണങ്ങളും കുറയ്ക്കുന്നു.
ഹൃദയ സിസ്റ്റത്തിലെ ഫലങ്ങൾ
പ്രധാനമായും അർക്കോലിൻ ഉള്ളതിനാൽ അടയ്ക്ക ഒരു വാസോഡിലേറ്ററാണ് .
പ്ലാസ്മ നൈട്രിക് ഓക്സൈഡ് , ഇനോസ്, എം‌ആർ‌എൻ‌എ എക്‌സ്‌പ്രഷൻ എന്നിവ വർദ്ധിപ്പിച്ച് ആന്റി-ത്രോംബോസിസ് , ആന്റി-ആർത്രോജെനിക് ഇഫക്റ്റുകൾ ഉണ്ടാക്കുന്നു.
എൻഡോക്രൈൻ സിസ്റ്റത്തിലെ ഫലങ്ങൾ
ഇത് ടെസ്റ്റോസ്റ്റീറോണിന്റെ അളവ് വർദ്ധിപ്പിക്കുകയും ലെയ്ഡിഗിന്റെ കോശങ്ങളെ ഉത്തേജിപ്പിക്കുകയും എഫ്എസ്എച്ച്, എൽഎച്ച് എന്നിവയുടെ അളവ് വർദ്ധിപ്പിക്കുകയും ചെയ്യുന്നു.
ഇത് എച്ച്പി‌എ അച്ചുതണ്ട് സജീവമാക്കുകയും CRH റിലീസിനെ ഉത്തേജിപ്പിക്കുകയും ചെയ്യുന്നു.
പാൻക്രിയാസിന്റെ ബി സെല്ലുകളുടെ അപര്യാപ്തതയെ ഇത് തടയുന്നു.
ദഹനവ്യവസ്ഥയിലെ ഫലങ്ങൾ
ദഹനവ്യവസ്ഥയെ ഉത്തേജിപ്പിക്കാനുള്ള കഴിവ് അരെക്കോലിനുണ്ട്.
അൽഷിമേഴ്‌സ് രോഗത്തിന്റെ കാരണങ്ങളിലൊന്ന്  വൈജ്ഞാനിക തകർച്ചയായതിനാൽ, ഈ പ്രക്രിയയെ മന്ദീഭവിപ്പിക്കുന്നതിനുള്ള  ചികിത്സയ്ക്ക് അരെക്കോലിൻ നിർദ്ദേശിക്കപ്പെടുന്നു.
അംന്റിഹെൽമിന്തിക് ആയും ടെസ്റ്റോസ്റ്റിറോൺ അളവ് വർദ്ധിപ്പിക്കുന്നതിനും അരെക്കോലിൻ  ഉപയോഗിക്കാറുണ്ട്.
വിഷാംശം
അരെക്കോലിൻ വിഷാംശമുള്ളതാണെന്ന് കണ്ടെത്തിയിട്ടുണ്ട്.
പുകയിലയില്ലാതെയുള്ള വെറ്റിലമുറുക്കുപോലും വായിലെ അർബുദം ഉണ്ടാക്കുന്നു.
അമൃത വെങ്കടേശ്
ഇന്ത്യയിലും പുറംലോകത്തും ഏറെ അറിയപ്പെടുന്ന കർണ്ണാടക സംഗീതജ്ഞയാണ് അമൃത വെങ്കടേശ് .
ആഴത്തിലുള്ള ശബ്ദവും രാഗങ്ങളേക്കുറിച്ചുള്ള അവഗാഹമായ ധാരണയും അത്മവിശ്വാസം നിറഞ്ഞ ആലാപനശൈലിയും അവരുടെ കച്ചേരികളെ വേറിട്ട അനുഭവങ്ങളാക്കുന്നു .
ഈ യുവഗായിക വീണാവാദനത്തിലും തന്റെ  പ്രാഗല്ഭ്യം തെളിയിച്ചിട്ടുണ്ട്.
തിരുവനന്തപുരത്ത് പദ്നാഭസ്വാമിക്ഷേത്രത്തിലെ നവ്രാത്രിമണ്ഡപ്ത്തിൽ പാടിയ രണ്ടാമത്തെ വനിത എന്ന ഖ്യാതിയും അവർക്കുണ്ട്.
ആദ്യത്തേത് ശ്രീമതി പാറശ്ശാല പൊന്നമ്മാൾ ആയിരുന്നു.
ബെംഗളൂരിൽ ആണ് ഇവർ താമസിക്കുന്നത്.
ആറാം വയസ്സിൽ അച്ഛൻ നഷ്ടപ്പെട്ട അമൃതക്ക് പിതാമഹനും പിതാമഹിയും അമ്മ ശ്രീമതി രാധയും മാതുലനും വീണാവാദകനുമായ ശ്രീ മാധവനുമായിരുന്നു സംഗീതാഭ്യസനത്തിന്ന് താങ്ങും തണലുമായിരുന്നത്.
ആറാമത്തെ വയസ്സിൽ ബെംഗളൂരുവിലെ ആഞജനേയക്ഷേത്രത്തിലായിരുന്നു ആദ്യ കച്ചേരി.
തുടർന്ന് ശ്രീ. എം.ടി. ശെൽവനാരായണൻ, ശ്രീമതി ചാരുമതി രാമചന്ദ്രൻ, പ്രിൻസ് രാമവർമ്മ എന്നിവരുടെ കീഴിൽ അവർ ശിക്ഷണം നേടിയിട്ടുണ്ട്.
ബെംഗളൂരുവിലെ ബിഷപ് കോട്ടൺസ് കോളേജിലെ ഒരു ശാസ്ത്രവിദ്യാർത്ഥി കൂടിയാണ് അമൃത.
അവലംബം ↑ http://www.thehindu.com/todays-paper/tp-features/tp-fridayreview/i-have-always-wanted-to-be-a-singer/article1436167.ece
അമൃത സുരേഷ് ഇംഗ്ലീഷ് വിലാസം https://ml.wikipedia.org/wiki/Amrutha_Suresh
ഒരു ഇന്ത്യൻ ഗായികയും സംഗീതസംവിധായികയും ഗാനരചയിതാവും റേഡിയോ അവതാരകയുമാണ് അമൃത സുരേഷ് (ജനനം 2 ഓഗസ്റ്റ് 1990).
2007-ൽ ഏഷ്യാനെറ്റിലെ ഐഡിയ സ്റ്റാർ സിംഗർ എന്ന റിയാലിറ്റി ടെലിവിഷൻ ഗാന മത്സരത്തിൽ പങ്കെടുക്കുക വഴി അവർ ജനപ്രീതി നേടി.
നിരവധി സിനിമകളിലും സംഗീത ആൽബങ്ങളിലും ഇവർ പാടുകയും സംഗീതം നൽകുകയും ചെയ്തിട്ടുണ്ട്.
സുനോ മെലഡീസ് എന്ന സംഗീത പരിപാടിയിലൂടെ റേഡിയോ സുനോ 91.7-ൽ പ്രസിദ്ധയായ വ്യക്തികളുടെ റേഡിയോ അവതാരകയായി.
2014-ൽ അവർ അമൃതം ഗമയ എന്ന സംഗീത ബാൻഡ് സ്ഥാപിച്ചു.
അതിൽ അമൃതയും അവരുടെ സഹോദരി അഭിരാമി സുരേഷും പ്രധാന ഗായകരാണ്.
സംഗീതജ്ഞൻ പരേതനായ പി.ആർ. സുരേഷിന്റെയും (2023 ഏപ്രിൽ 18-ന് അന്തരിച്ചു) ലൈലയുടെയും മകളായി 1990 ഓഗസ്റ്റ് 2-നാണ് അമൃത ജനിച്ചത്.
അച്ഛൻ സുരേഷ് ഹിന്ദുവും അമ്മ ലൈല ക്രിസ്ത്യാനിയുമാണ്.
അവരുടെ സഹോദരി ഗായികയും സംഗീതസംവിധായകയുമായ അഭിരാമി സുരേഷ് അവരെക്കാൾ അഞ്ച് വയസ്സിന് ഇളയതാണ്.
ഇവർ കൊച്ചി ഇടപ്പള്ളി സ്വദേശികളാണ്.
ഒരു  സംഗീത കുടുംബത്തിൽ താമസിഹ്ചതിനാൽ ചെറുപ്പം മുതലേ സംഗീതം പിന്തുടരാൻ അവരെ പ്രേരിപ്പിച്ചു.
മൂന്നാം വയസ്സിൽ പാടിത്തുടങ്ങിയ അമൃതയെ സെലിൻ ഡിയോണും മൈക്കൽ ജാക്സണും ഒരു ഗായികയാകാൻ സ്വാധീനിച്ചിരുന്നു.
റിയാലിറ്റി ടെലിവിഷൻ ഗാനമത്സരമായ ഐഡിയ സ്റ്റാർ സിംഗറിൽ മത്സരിക്കുന്നതിനായി അവർ 12-ാം ക്ലാസ്സിൽ നിന്ന് പഠനം ഉപേക്ഷിച്ചെങ്കിലും, പിന്നീട് സ്വകാര്യമായി കോഴ്സ് പൂർത്തിയാക്കി.
തുടർന്ന് ബിസിനസ് അഡ്മിനിസ്ട്രേഷനിൽ (ബിബിഎ) ബിരുദവും മാസ്റ്റർ ഓഫ് ബിസിനസ് അഡ്മിനിസ്ട്രേഷനിൽ (എംബിഎ) ബിരുദാനന്തര ബിരുദവും കരസ്ഥമാക്കി.
കർണാടക സംഗീതത്തിലും ഹിന്ദുസ്ഥാനി ശാസ്ത്രീയ സംഗീതത്തിലും അവർ ബിരുദം നേടിയിട്ടുണ്ട്.
കരിയർ സംഗീതം
ഒരു സംഗീതജ്ഞന്റെ കുടുംബത്തിൽ നിന്നുള്ള അവർ കുട്ടിക്കാലത്ത് സ്റ്റേജ് ഷോകളിൽ പങ്കെടുക്കുമായിരുന്നു.
എട്ടാം ക്ലാസിൽ പഠിക്കുമ്പോൾ നാദിർഷായുടെ സ്റ്റേജ് ഷോകളിൽ ബാലഗായികയായി.
2007-ൽ, ഏഷ്യാനെറ്റിലെ റിയാലിറ്റി ടെലിവിഷൻ ഗാനമത്സരമായ ഐഡിയ സ്റ്റാർ സിംഗറിന്റെ രണ്ടാം സീസണിൽ അമൃത മത്സരിച്ചു.
ഷോയിലെ ജനപ്രിയ മത്സരാർത്ഥികളിൽ ഒരാളായിരുന്നു അവർ.
അത് അവരെ സിനിമാരംഗത്തേക്ക് കടക്കാൻ സഹായിച്ചു.
അതിനുശേഷം നിരവധി മലയാള സിനിമകളിൽ പിന്നണി പാടിയിട്ടുണ്ട്.
ശരത് സംഗീതം നൽകിയ പിന്നണി ഗായികയായ അവരുടെ ആദ്യ ചിത്രമായിരുന്നു പുള്ളിമാൻ.
ആഗതൻ (2010) എന്ന ചിത്രത്തിലെ "മുന്തിരിപ്പൂ" എന്ന ഗാനത്തിന്റെ അവരുടെ അവതരണത്തിന് നല്ല സ്വീകാര്യത ലഭിക്കുകയുണ്ടായി.
നാടോടി, പാശ്ചാത്യ വാദ്യമേളങ്ങളുടെ സമന്വയമായ സ്ട്രോബെറി തെയ്യം (2014) എന്ന ആൽബത്തിൽ സംഗീത സംവിധായകൻ ശരത്തിന് വേണ്ടി അവർ "കണ്ണു കരുതു" എന്ന ഗാനം പാടിയിരുന്നു, 9-ട്രാക്ക് ആൽബത്തിൽ ഈ ഗാനം പ്രത്യേകം പ്രശംസിക്കപ്പെട്ടു.
അമൃത 2014ൽ അമൃതം ഗമേ എന്ന സംഗീത ബാൻഡ് സ്ഥാപിച്ചു.
അമൃതയും സഹോദരി അഭിരാമി സുരേഷുമാണ് ബാൻഡിലെ പ്രധാന ഗായകർ.
ബാൻഡ് രൂപീകരിച്ച് ആറ് മാസത്തിനുള്ളിൽ അന്താരാഷ്ട്ര തലത്തിൽ പ്രകടനം നടത്തി.
ഇന്ത്യൻ, പാശ്ചാത്യ, നാടോടി, ക്ലാസിക്കൽ, അല്ലെങ്കിൽ റോക്ക് എന്നിവയുൾപ്പെടെ എല്ലാത്തരം വിഭാഗങ്ങളും ബാൻഡ് കൈകാര്യം ചെയ്യുന്നു.
അമൃത ആലപിച്ച "ഹവ നാഗില" എന്ന ഇസ്രായേലി നാടോടി ഗാനത്തിന്റെ ബാൻഡിന്റെ കവർ പതിപ്പ് ആഗോള ജൂത സമൂഹത്തിനിടയിൽ പ്രചാരത്തിലായിരുന്നു.
ഈ ഗാനം അവർക്ക് വളരെയധികം അഭിനന്ദനങ്ങൾ നൽകി.
2015-ൽ, അമൃതയും അഭിരാമിയും അവരുടെ ബാൻഡിനായി "കാട്ടുറുമ്പ്", "അയ്യയ്യോ", "ഹാർപ്‌സ് ഓഫ് പീസ്" എന്നിവയുൾപ്പെടെ ഒന്നിലധികം ഗാനങ്ങൾ രചിക്കുകയും ചിട്ടപ്പെടുത്തുകയും ചെയ്തു.
2017-ൽ അമൃത തന്റെ ആദ്യ സിംഗിൾ "അനായതേ" പുറത്തിറക്കി.
മാതൃത്വത്തിനും സ്ത്രീകൾക്കും ഒരു ആദരാഞ്ജലിയായി അത് സ്വയം അവതരിപ്പിക്കുകയും പ്രമേയമാക്കുകയും ചെയ്തു.
ഗാനം വ്യക്തമായി സ്വീകരിക്കപ്പെടുകയും അതിന്റെ പ്രമേയത്തിന് ശ്രദ്ധ നേടുകയും ചെയ്തു.
റിലീസിന് ശേഷം അമൃതയ്ക്ക് ചില തമിഴ് സിനിമകളിൽ നിന്ന് അഭിനയ വാഗ്ദാനങ്ങൾ ലഭിച്ചു.
എന്നാൽ ആ സമയത്ത് തന്നെ ഒരു നടിയായി കാണാതിരുന്നതിനാൽ അവർ അത് നിരസിച്ചു.
ഒരു ഇംഗ്ലീഷ് ചിത്രത്തിനായി കനേഡിയൻ നിർമ്മാണ കമ്പനിയും അവരെ സമീപിച്ചു.
അതേ വർഷം തന്നെ റേഡിയോ സുനോ 91.7-ൽ ഒരു സെലിബ്രിറ്റി റേഡിയോ ജോക്കിയായി സുനോ മെലഡീസ് എന്ന മ്യൂസിക്കൽ ടോക്ക് ഷോ അവതരിപ്പിക്കാൻ തുടങ്ങി.
അമൃതയും അഭിരാമിയും ചേർന്ന് ആ വർഷം ക്രോസ്‌റോഡ് എന്ന ചിത്രത്തിലെ ടൈറ്റിൽ ഗാനം രചിക്കുകയും പാടുകയും അഭിനയിക്കുകയും ചെയ്തു.
ഒരു സിനിമയിലെ അവരുടെ ആദ്യ രചനയായിരുന്ന ഇത് ചുരുങ്ങിയ സമയത്തിനുള്ളിൽ രചിക്കപ്പെട്ടതാണ്.
"ആട് 2 - Success Song" എന്ന ശീർഷകത്തിൽ ആട് 2 (2017) എന്ന ചിത്രത്തിലെ ഒരു ഗാനം പിന്നീട് പുറത്തിറങ്ങി.
2019-ൽ, ജൂൺ എന്ന ചിത്രത്തിലെ "മിന്നി മിന്നി" എന്ന ഗാനം ആലപിച്ചതിന് മികച്ച സ്വീകാര്യത ലഭിച്ചു.
ഈ ഗാനത്തിന്, മികച്ച ഗായികയ്ക്കുള്ള മഴവിൽ സംഗീത അവാർഡിന് അവർ നാമനിർദ്ദേശം ചെയ്യപ്പെട്ടു.
അതേ വർഷം തന്നെ ഇലക്‌ട്രോണിക് നൃത്ത സംഗീതത്തിന്റെ പശ്ചാത്തലത്തിൽ ശിവമന്ത്രം ഉപയോഗിച്ചുള്ള പരീക്ഷണ ആൽബമായ ഡിജെ സാവ്യോയുടെ ഡെസ്റ്റിനിയിലെ മൂന്ന് സംഗീത വീഡിയോകളിൽ ആദ്യത്തേത് അമൃത പാടി.
ആ വർഷം അവർ സ്വീഡിഷ് സംഗീതജ്ഞനായ നീൽ ലക്‌സുമായി ഒരു പ്രൊജക്‌ടും ഒപ്പുവച്ചു.
ഓം നമ ശിവായ എന്ന മ്യൂസിക് വീഡിയോ കണ്ടതിന് ശേഷം അവർ അവളെ ബന്ധപ്പെട്ടു.
പ്രോജക്റ്റിനായി അവർ ആറ് ഇംഗ്ലീഷ് ഗാനങ്ങൾ നിർമ്മിച്ചു.
2019-ൽ, അഭിരാമി രചിച്ച സുള്ളു എന്ന കുട്ടികളുടെ സിനിമയിൽ അവർ ഒരു ഗാനം ആലപിച്ചിട്ടുണ്ട്.
തന്റെ ഭാവി ഭർത്താവ് ബാലയെ അമൃത ആദ്യമായി കാണുന്നത് അദ്ദേഹം അഭിനയിച്ച വേനൽമരം എന്ന സിനിമയുടെ സെറ്റിൽ വച്ചാണ്.
അമൃത പിന്നണി ഗായികയായിരുന്നു.
പിന്നീട്, ഒരു സെലിബ്രിറ്റി വിധികർത്താവായി ബാല എത്തിയ ഐഡിയ സ്റ്റാർ സിംഗർ എന്ന റിയാലിറ്റി ടിവി പരിപാടിയിൽ വച്ചാണ് അവർ സൗഹൃദത്തിൽ നിന്ന് പ്രണയത്തിലേക്ക് വഴിമാറിയത്.
2010 ഓഗസ്റ്റ് 27-ന് ചെന്നൈയിൽ നടന്ന ഒരു ചടങ്ങിൽ വെച്ച് അവർ വിവാഹിതരാകുകയും ചെയ്തു.
കൊച്ചി പാലാരിവട്ടത്താണ് ഇവർ താമസിച്ചിരുന്നത്.
2015-ൽ വേർപിരിഞ്ഞ് താമസിക്കാൻ തുടങ്ങിയ അവർ 2019 ഡിസംബറിൽ നിയമപരമായ വിവാഹമോചനം നേടി.
അവർക്ക് അവന്തിക (ജനനം 2012) എന്ന് പേരുള്ള ഒരു മകളുണ്ട്.
അമൃത അവളോടൊപ്പം താമസിക്കുന്നു.
സംഗീതത്തിനുപുറമെ, അവർ ഒരു യാത്രാ പ്രേമി കൂടിയാണ്.
അവാർഡുകൾ ക്രിയേറ്റീവ് ഫിലിം അവാർഡുകൾ 2019 - for Best Singer Female - June മികച്ച സോളോയ്ക്കുള്ള രാമു കൈരാട്ട് സംഗീത അവാർഡ് 2019 - June മാസ്റ്റർ വിഷൻ ഇന്റർനാഷണൽ എക്സലൻസ് അവാർഡ് (Singer) 2017 അവലംബം പുറംകണ്ണികൾ ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് അമൃത സുരേഷ്
അമൃതം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Amrutham_(film)
ജയറാം , അരുൺ , പത്മപ്രിയ , ഭാവന എന്നിവർ പ്രധാന വേഷങ്ങൾ ചെയ്ത് മാജിക് സിനിമാസിന്റെ ബാനറിൽ എം. എസ്. സലീം , തോമസ് കൊടുവേലി എന്നിവർ നിർമ്മിച്ച് സിബി മലയിൽ സംവിധാനം ചെയ്‌ത മലയാളചലച്ചിത്രമാണ് അമൃതം .
2004-ൽ പ്രദർശനത്തിനിറങ്ങിയ ഈ ചലച്ചിത്രം മാജിക് സിനിമ വിതരണം ചെയ്തിരിക്കുന്നു.
കഥ, തിരക്കഥ, സംഭാഷണം എന്നിവ നിർവ്വഹിച്ചത് കെ. ഗിരീഷ് കുമാർ ആണ്.
ഗോപിനാഥൻ നായർ ( ജയറാം ) കഠിനാധ്വാനിയായ കൃഷിക്കാരനാണ്.
കുട്ടിയായിരുന്നപ്പോഴേ അച്‌ഛൻ ( നെടുമുടി വേണു ) ഉപേക്ഷിച്ച് പോയ അമ്മ സരോജിനിയും ( കെ.പി.എ.സി. ലളിത ) അനിയൻ ദിനേശനും ( അരുൺ ) ഉൾപ്പെടുന്ന കുടുംബത്തിന്റെ ഭാരം അന്ന് മുതലേ ഗോപിനാഥന്റെ ചുമലിലാണ്.
കോളേജിൽ പഠിക്കുന്ന ദിനേശനിലാണ് ഗോപിയുടെ എല്ലാ പ്രതീക്ഷകളും.
ദിനേശനാകട്ടെ കോളേജ് രാഷ്ട്രീയത്തിൽ മുഴുകിയിരിക്കുകയാണ് കൂടാതെ ചായക്കടക്കാരൻ ഗംഗാധരന്റെ ( ടി.ജി. രവി ) മകളായ മൃദുലയുമായി ( ഭാവന ) പ്രണയത്തിലുമാണ്.
ഹാജിയാരുടെ മകൾ സൈനബക്ക് ( പത്മപ്രിയ ) ഗോപിയോട് പ്രണയമാണ്‌‌.
സൈനബയുടെ സഹോദരൻ അഷ്രഫ് ( സുധി ജോഷി ) രാഷ്ട്രീയ എതിരാളിയായതിനാൽ ദിനേശൻ സൈനബയുമായുള്ള ഗോപിയുടെ ബന്ധത്തിനെതിരാണ്.
എല്ലാ എതിർപ്പുകളും അവഗണിച്ച് ഒരുനാൾ ഗോപി സൈനബയെ വിവാഹം ചെയ്ത് വീട്ടിൽ കൊണ്ട് വരുന്നു.
ഇതോടെ ദിനേശന്റെ രാഷ്ട്രീയരംഗം ചൂടുപിടിക്കുകയാണ്.
അഭിനേതാക്കൾ ജയറാം – ഗോപിനാഥൻ നായർ അരുൺ – ദിനേശൻ പത്മപ്രിയ – സൈനബ ഭാവന – മൃദുല കെ.പി.എ.സി. ലളിത – സരോജിനി സുധി ജോഷി – ഷഫീഖ് ജഗതി ശ്രീകുമാർ – ചാണ്ടി ടി.ജി. രവി – ഗംഗാധരൻ നെടുമുടി വേണു – രാവുണ്ണി നായർ മാമുക്കോയ - അയ്‌മൂട്ടിക്ക വിഷ്ണു ഉണ്ണികൃഷ്ണൻ ബാബുരാജ് ഇർഷാദ് സംഗീതം
ഗാനരചന കൈതപ്രം ദാമോദരൻ നമ്പൂതിരി , സംഗീതസംവിധാനം എം. ജയചന്ദ്രൻ .
പശ്ചാത്തലസംഗീതം നിർവ്വഹിച്ചത് ജോൺസൺ .
ഗാനങ്ങൾ വിപണനം ചെയ്തത് മനോരമ മ്യൂസിക്ക് .